lv lv lv en lv lv sl lv lv lv fr lv lv lv lv lv lv lv lt lt pl lv lv lv lv lv nl lt nl lv lv sl lv sv en lv nl lv en en en en lv lv lv lv lv lv lv lv lv lv lv lv lv lv lv nb lv lv
Aglonas novada mednieku sacensības 2020 | Aglonas pagasta pārvalde
Preiļu Novada Aglonas pagasta portāls – jaunumi, ziņas, aktualitātes…
19. septembrī norisinājās Aglonas novada mednieku kolektīvu sacensības Grāveru pagastā. Mūsu novada teritorijā darbojas 4  mednieku kolektīvu biedrības: Izvaltas- Šķeltovas mednieku kolektīvs, Mednieku biedrība “Priežmala”, Grāveru mednieku kolektīvs “Dubra”  un Aglonas mednieku kolektīvs “Samba”.
Mednieku saieta oficiālo daļu atklāja Aglonas novada domes priekšsēdētājs Juris Butēvics. Tika pacelts novada mednieku sacensību karogs un iedegta lāpa. Tradicionāli lāpu iededz iepriekšējo sacensību uzvarētāju komandas pārstāvis. Diemžēl šogad sacensībās nepiedalījās Aglonas mednieku kolektīvs “Samba”, tāpēc lāpu iededza mednieku biedrības “Dubra” veterāns Grigorijs Gavrilovs. Atbalstīt savas komandas ieradās arī Kastuļinas pagasta pārvaldes vadītājs Pēteris Bekišs un Grāveru pagasta pārvaldes vadītāja Aina Buiniča. Sacensības vadīja Ināra Paļenkova, Ivita Platonova un Vadims Skorodihins. Kopumā stafetēs piedalījās 21 mednieks, 7 tiesneši. Skrienot stafeti, medniekiem bija jāpilda dažādi veiklības, precizitātes un izturības uzdevumi. Pēc rezultātu apkopošanas, vietu sadalījums sekojošs:
Komandu stafetes rezultāti (komandā  4 dalībnieki)
1. vieta – Izvaltas- Šķeltovas mednieku kolektīvs;
2. vieta – mednieku biedrība “Priežmala”;
3. vieta – mednieku kolektīvs “Dubra”.
Individuālā šaušana (no 40 iespējamiem punktiem)
1. vieta –Vladimirs Dagenvalds -36;
2. vieta – Nikolajs Muravskis – 34;
3. vieta – Eduards Iliško – 33.
Stafete veterāniem (komandā 2 dalībnieki)
1. vieta – Izvaltas- Šķeltovas mednieku kolektīvs;
2. vieta – mednieku kolektīvs “Dubra”;
3. vieta – mednieku biedrība “Priežmala”.
Individuālā šaušana (no 40 iespējamiem punktiem)
1. vieta – Vitalijs Smirnovs – 36;
2. vieta – Jūris Butevics – 34;
3. vieta – Valerijs Ignatjevs – 30.
Kamēr mednieki sacentās, komandu pārstāvji gatavoja mednieku virtuves ēdienus: mednieku zupu, ceptu meža pīli un plovu. Komandas sarūpēja arī aukstās uzkodas, ar ko cienāja visus klātesošos. Mednieku kolektīvu sacensību uzvarētājiem tika pasniegtas medaļas un piemiņas balvas, par ko liels paldies Grāveru pagasta pārvaldei.
Mednieku kolektīvi pauda vēlēšanos rīkot šāda veida mednieku saietus arī turpmāk, neskatoties uz pārmaiņām, ko nesīs administratīvi teritoriālā reforma. Sportiskā gaisotnē pavadītā diena draugu un ģimenes lokā veicina veselīgā dzīvesveida tradīcijas. FOTO: Aleksandrs Docenko
Saskaņā ar ART tīmekļa vietne aglona.lv no 2022. gada 1. janvāra netiks uzturēta!
Ziemassvētku un Jaunā gadabrīvdienās gaidāmas izmaiņas vairāk nekā 400 reģionālo autobusu maršrutu
Vakcinācijas pret Covid-19 autobuss 21. decembrī būs Preiļu novada pagastos
“Stāsts, kas gribēja kļūt par tavu grāmatu”: “Liels un mazs” aicina iepazīties ar 2021. gadā izdotajām bērnu grāmatām video lasījumos
Nolietotu elektropreču bezmaksas utilizācija
© 2022 Aglonas pagasta pārvalde
Sīkdatņu politika Aglonas novada domes mājas lapā Mēs lietojam sīkdatnes (cookies-angļu.val.), lai nodrošinātu Jums labāku lietošanas pieredzi mūsu mājas lapā. Šīs sīkdatnes mēs izmantojam tikai statistikas vākšanas nolūkos, izmantojot Google Analytics; tās tiek glabātas 1 mēnesi.OkPrivātuma paziņojums